**LA REVETLLA DE SANT JOAN**

La Revetlla de Sant Joan, també anomenada la Nit de les Bruixes o la Nit del Foc, és una celebració popular i màgica que recorda les festes antigues en honor al Sol.

Es diu que, la Nit de Sant Joan, el foc allunya els mals esperits. La tradició és fer una foguera amb un munt d'estris vells, fustes i cartrons i, fins i tot, hi ha qui crema també els apunts de l'escola per aconseguir bones notes en el proper curs... (a molts pobles s'ha de demanar permís per encendre una foguera al carrer i fer-ho únicament allà on l'ajuntament ho indiqui).

Antigament durant la nit de Sant Joan es feien diferents sortilegis i es considerava que els conjurs tenien més efecte. Hi ha molts exemples d'encanteris i dites relacionades amb la felicitat, els estudis i la salut. Et proposem uns quants rituals per a què et donin bonaventura. Recorda que s'han de fer a les 12 en punt de la nit, si no no es compliran...

1. Anota en un paper un desig o alguna cosa que vulgueu oblidar o que no vulgueu tenir aquest any. Quan siguin les 12 de la nit cremeu el paper a la foguera.
2. Si celebres la revetlla a prop de la platja, pots descalçar-te i ficar els peus a l'aigua. Cada vegada que vingui una onada l'heu de saltar, així fins saltar set onades. Fent això tindràs un any amb molta sort!
3. Pots agafar unes petxines o pedres de la platja i et serviran com a talismans durant tot l'any...

Una altra tradició durant la revetlla de Sant Joan, és la de tirar petards. Has d'anar molt en compte amb els petards i respectar les instruccions que t' indiquen els grans. Com per exemple les següents:

No et guardis els petards a les butxaques ni els encenguis a casa. No posis els petards o coets prop de la cara i el cos. Recorda que als llocs on es fan revetlles cal recollir la roba estesa i els tendals, i tancar portes i finestres. No llencis petards ni coets prop d'un bosc, has de vigilar amb els incendis. No encenguis coets que estan trencats. I sobretot no tiris coets amb la mà! Podries cremar-te. Si un petard no s'encén bé, no el toquis més. Et pot petar a les mans! No fiquis mai petards dins de totxanes, ampolles, etc, en explotar fan metralla i poden fer mal. No els llencis mai contra ningú!

Un altre advertència molt important, és que heu d’anar amb molt de compte amb la mascareta quan enceneu els petards, ja que es podria cremar. També heu de vigilar molt amb el gel hidroalcohòlic, ja que és altament inflamable!

Aquest any, la revetlla de Sant Joan serà una mica diferent, ja que no es podran fer grans celebracions ni ajuntar-se amb molta gent, però el que no pot faltar és un bon tall de la típica coca.

**1) A què fa honor la revetlla de Sant Joan?**

a. al foc b. al Sol c. a la Lluna

**2) Amb què podem encendre les fogueres?**

a. amb plàstics b. amb benzina c. amb fustes, paper i cartró

**3) A quina hora s’han de fer els conjurs per a que es compleixin?**

a. a les 12 de la nit b. a les 12 del matí c. a les 8 de la tarda

**4) Quantes onades has de saltar per tenir un any amb molta sort?**

a. 12 vegades b. 7 vegades c. 3 vegades

**5) On és més segur tirar els petards?**

a. a prop de la roba estesa b. al bosc c. en zones sense vegetació

**6) Si un petard no s’encén bé...**

a. no el toquis més b. agafa’l amb la mà i torna’l a encendre c. Enterra’l

**7) Com hem de respectar les mesures d’higiene del COVID 19?**

a. ens hem de posar la mascareta per tirar petards

b. hem de tenir sempre el gel hidroalcohòlic a la butxaca

c. no podem fer grans celebracions ni ajuntar-nos amb molta gent

**8) Quin és el postre típic de Sant Joan?**

a. la coca de Sant Joan b. el flam d’ou de Sant Joan c. el tortell de Sant Joan